Document ID: 31993R2915

Komisjoni määrus (EMÜ) nr 2915/93,
22. oktoober 1993,
millega muudetakse määrust (EMÜ) nr 3077/78 kolmandatest riikidest imporditava humalaga kaasasolevate tunnistuste ja ühenduse sertifikaatide samaväärsuse kohta
EUROOPA ÜHENDUSTE KOMISJON,
võttes arvesse Euroopa Majandusühenduse asutamislepingut,
võttes arvesse nõukogu 26. juuli 1971. aasta määrust (EMÜ) nr 1696/71 humalaturu ühise korralduse kohta, [1] viimati muudetud määrusega (EMÜ) nr 3124/92, [2] eriti selle artikli 5 lõiget 2,
ning arvestades, et:
komisjoni määruses (EMÜ) nr 3077/78 [3] (viimati muudetud määrusega (EMÜ) nt 2238/91 [4]) tunnustatakse kolmandatest riikidest imporditava humalaga kaasasolevate tunnistuste ja ühenduse sertifikaatide samaväärsust ning loetletakse kõnealustes riikides vastavustunnistuste väljaandmise luba omavad organisatsioonid ja vastavustunnistustega hõlmatud tooted; hilisemate poliitiliste sündmuste tõttu tuleb loetelu uuesti läbi vaadata; kõnealuste kolmandate riikide asjaomased organisatsioonid vastutavad käesoleva määruse lisas oleva teabe ajakohastamise ja komisjoni talitustele edastamise eest tihedas koostöös komisjoniga;
Ungari on hiljem võtnud kohustuse järgida humala ja humalatoodete turustamiseks sätestatud nõudeid ning andnud ühele organisatsioonile loa välja anda vastavustunnistusi; neid tunnistusi tuleks seetõttu tunnustada samaväärseina ühenduse sertifikaatidega ning nende tunnistustega hõlmatud tooted tuleks lubada vabasse ringlusse; määruse (EMÜ) nr 3077/78 lisa tuleks vastavalt muuta;
käesoleva määrusega ettenähtud meetmed on kooskõlas humalaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EMÜ) nr 3077/78 artiklile 1 lisatakse järgmine lause:
"Lisa vaadatakse asjaomaste kolmandate riikide poolt edastatud teabe põhjal uuesti läbi."
Komisjoni määruse (EMÜ) nr 3077/78 lisa asendatakse käesoleva määruse lisaga.
Artikkel 2
Käesolev määrus jõustub seitsmendal päeval pärast selle avaldamist Euroopa Ühenduste Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 22. oktoober 1993

Labels: 3
18
17
5